
Հաշվեքննիչ պալատի աշխատանքների մասին հավելյալ տեղեկություններ ստանալու համար կարող եք դիմել՝

Հաշվեքննիչ պալատ
19 Բաղրամյան
ք. Երևան
Հայաստանի Հանրապետություն
       secretariat@armsai.am 
       www.armsai.am 




 Բյուջեի կատարման վերաբերյալ եզրակացությունը

· ներկայացվում է` ի կատարումն Հայաստանի Հանրապետության Սահմանադրության 198-րդ հոդվածի 3-րդ մասի 2-րդ կետի, «Ազգային ժողովի կանոնակարգ» սահմանադրական օրենքի 116-րդ հոդվածի 3-րդ մասի, ինչպես նաև «Հաշվեքննիչ պալատի մասին» օրենքի 10-րդ հոդվածի 1-ին մասի 3-րդ կետի և 24-րդ հոդվածի պահանջների։
· պատրաստվել է Բարձրագույն հաշվեքննիչ մարմինների միջազգային կազմակերպության (INTOSAI) սկզբունքների հիման վրա:



Հավելված
Հաշվեքննիչ պալատի 
2025 թվականի մայիսի 26-ի թիվ 36-Լ որոշման

ՀՀ 2024թ. պետական բյուջեի կատարման վերաբերյալ Հաշվեքննիչ պալատի եզրակացություն
  9

Հայաստանի Հանրապետության Ազգային ժողովին


Եզրակացություն ՀՀ 2024 թվականի պետական բյուջեի կատարման հաշվետվության վերաբերյալ


Կարծիք
Հաշվեքննության[footnoteRef:1] է ենթարկվել ՀՀ 2024 թվականի պետական բյուջեի կատարման վերաբերյալ տարեկան հաշվետվությունը (այսուհետև՝ ֆինանսական հաշվետվություն)։ [1:  Հաշվեքննությունը հաշվեքննության առարկան կարգավորող իրավական ակտերով և (կամ) քաղաքացիաիրավական հարաբերությունների շրջանակում կնքված գործարքներով սահմանված չափանիշների ու պահանջների և (կամ) Հաշվեքննիչ պալատի հաշվեքննության մեթոդաբանությանը և (կամ) ուղեցույցներին համապատասխան ընտրված այլ չափանիշների պահպանման գնահատումն է և հաշվեքննության արդյունքով ներկայացված առաջարկությունների կատարման հետհսկողությունը («Հաշվեքննիչ պալատի մասին» օրենք, հոդված 4, մաս 1, կետ 1):] 

Հաշվեքննիչ պալատի կարծիքով ֆինանսական հաշվետվությունը, բոլոր էական առումներով, տալիս է ՀՀ 2024 թվականի պետական բյուջեի կատարման ճշմարիտ և իրական պատկերը՝ կիրառելի հիմունքների համաձայն[footnoteRef:2]։ Ըստ այդմ՝ Հաշվեքննիչ պալատը ՀՀ 2024 թվականի պետական բյուջեի կատարման վերաբերյալ արտահայտում է դրական եզրահանգում: [2:  Ֆինանսների և էկոնոմիկայի նախարարի 09.01.2007թ. թիվ 5-Ն հրամանով հաստատված «ՀՀ բյուջետային դասակարգումները և դրանց կիրառման կարգը», Ֆինանսների նախարարի 13.03.2019թ. թիվ 254-Ն հրամանով հաստատված «Բյուջեների կատարման, ինչպես նաև պետական և տեղական ինքնակառավարման մարմինների ու դրանց ենթակա հիմնարկների ֆինանսական գործունեության հետ կապված հաշվետվությունների կազմման, ներկայացման և ամփոփման ընդհանուր պայմանները» և «Հաշվետվությունների առանձին տեսակների կազմման ու ներկայացման առանձնահատկությունների մասին հրահանգ»-ը:] 


Կարծիքի հիմք
Հաշվեքննություններն իրականացվել են  Աուդիտի բարձրագույն մարմինների միջազգային ստանդարտների[footnoteRef:3] հիման վրա մշակված մեթոդաբանություններին և ուղեցույցներին hամապատասխան: Հաշվեքննիչ պալատի պատասխանատվությունը լրացուցիչ նկարագրված է սույն  եզրակացության Հաշվեքննիչ պալատի պատասխանատվությունը բաժնում: Հաշվեքննիչ պալատն իր լիազորություններն իրականացնելիս անկախ է հաշվեքննության ենթակա մարմիններից և կազմակերպություններից: Հաշվեքննությունների ընթացքում պահպանվել են էթիկայի պահանջները՝ համաձայն Հաշվեքննիչ պալատի կողմից հաստատված՝ Հաշվեքննիչ պալատի անդամների գործունեությանն առնչվող՝ միջազգային իրավական պրակտիկայով պայմանավորված ուղենշային չափանիշներ-ի և Հաշվեքննողների համար ներքին ծառայողական հարաբերությունների շրջանակում կիրառվող էթիկայի կանոններ‑ի: Ձեռք են բերվել բավարար և համապատասխան հաշվեքննության ապացույցներ՝ վերոնշյալ կարծիքն արտահայտելու համար: [3:  INTOSAI Framework of Professional Pronouncements (IFPP), https://www.intosai.org/focus-areas/audit-standards.html.] 




Բյուջետային հատկացումների կարգադրիչների պատասխանատվությունը ֆինանսական հաշվետվությունների համար
Բյուջետային հատկացումների կարգադրիչները պատասխանատու են բյուջետային ոլորտը կարգավորող ՀՀ օրենսդրության hամաձայն ֆինանսական հաշվետվությունների[footnoteRef:4] պատրաստման և ճշմարիտ ներկայացման, ինչպես նաև այնպիսի ներքին հսկողության համար, որն անհրաժեշտ է առերևույթ հանցագործության հատկանիշների կամ սխալի հետևանքով էական խեղաթյուրումներից զերծ ֆինանսական հաշվետվությունների պատրաստումն ապահովելու համար: [4:  Հաշվեքննիչ պալատը պետական բյուջեի կատարման վերաբերյալ եզրակացությունը, ներառյալ կարծիքը, ձևավորվում է Կառավարության կողմից ներկայացվող պետական բյուջեի կատարման վերաբերյալ հաշվետվության մասով («Հաշվեքննիչ պալատի մասին» օրենքի 24-րդ հոդված): Պետական բյուջեի կատարման մասին տարեկան հաշվետվությունը ներառում է` «պետական բյուջեի եկամուտների, ծախսերի և դեֆիցիտի (հավելուրդի) հիմնավորվածությունը…» («ՀՀ բուջետային համակարգի մասին» օրենքի 25-րդ հոդվածի 2-րդ մասի «բ» կետ): Հետևաբար, պետական բյուջեի մասին օրենքով հաստատված ֆինանսական ցուցանիշներից բացի, հաշվետվությունների՝ ներառյալ հանրային հատվածի հաշվապահական հաշվառման կարգավորումներով նախատեսված ֆինանսական հաշվետվությունների այլ խեղաթյուրումները չեն ազդել Հաշվեքննիչ պալատի կարծիքի վրա:] 


Հաշվեքննիչ պալատի պատասխանատվությունը ֆինանսական հաշվետվությունների հաշվեքննության համար
Հաշվեքննիչ պալատի պատասխանատվությունն է՝ ստանալ ողջամիտ հավաստիացում առ այն, որ ֆինանսական հաշվետվությունները բոլոր էական առումներով զերծ են էական խեղաթյուրումներից, և Ազգային ժողովին ներկայացնել պետական բյուջեի կատարման վերաբերյալ եզրակացություն։ 
Ողջամիտ հավաստիացումը բարձր (ոչ բացարձակ) մակարդակի հավաստիացում է։ Այն չի երաշխավորում, որ Օրենքին և Աուդիտի բարձրագույն մարմինների միջազգային ստանդարտների հիման վրա մշակված մեթոդաբանություններին, ուղեցույցներին և այլ փաստաթղթերին համապատասխան իրականացված հաշվեքննությունը միշտ կհայտնաբերի էական խեղաթյուրումը, երբ այն առկա է։ Խեղաթյուրումները կարող են առաջանալ սխալի կամ առերևույթ հանցագործության հատկանիշների արդյունքում, և համարվում են էական, երբ ողջամտորեն կարող է ակնկալվել, որ դրանք, առանձին կամ միասին վերցրած, կազդեն ֆինանսական հաշվետվություններն օգտագործողների՝ այդ ֆինանսական հաշվետվությունների հիման վրա կայացվող որոշումների վրա։
Հաշվեքննության ընթացքում կիրառվել է մասնագիտական դատողության սկզբունքը և պահպանվել մասնագիտական կասկածամտության սկզբունքը։ Բացի այդ՝
հատկորոշվել և գնահատվել են առերևույթ հանցագործության հատկանիշների կամ սխալի արդյունքում ֆինանսական հաշվետվությունների էական խեղաթյուրման ռիսկերը, նախագծվել և իրականացվել են հաշվեքննության ընթացակարգեր՝ այդ ռիսկերին արձագանքելու նպատակով, և ձեռք են բերվել հաշվեքննության ապացույցներ, որոնք բավարար և համապատասխան են կարծիքի համար։ Առերևույթ հանցագործության հատկանիշների հետևանքով առաջացած էական խեղաթյուրման չհայտնաբերման ռիսկն ավելի բարձր է, քան սխալի հետևանքով էական խեղաթյուրման չհայտնաբերման ռիսկը, քանի որ առերևույթ հանցագործության հատկանիշները կարող են ներառել հանցավոր համաձայնության, զեղծարարության, միտումնավոր բացթողումների, սխալ ներկայացումների կամ ներքին հսկողության համակարգի չարաշահման հատկանիշներ.
եթե հաշվեքննության ընթացքում Հաշվեքննիչ պալատը գալիս է հետևության, որ կատարված արարքը պարունակում է առերևույթ հանցագործության հատկանիշներ, համապատասխան նյութերը Հաշվեքննիչ պալատի որոշմամբ ուղարկվում են Գլխավոր դատախազություն.
պատկերացում է կազմվել հաշվեքննությանը վերաբերող ներքին հսկողության համակարգի մասին՝ հաշվեքննության ընթացակարգեր նախագծելու նպատակով, և ոչ թե հաշվեքննության օբյեկտի ներքին հսկողության արդյունավետության վերաբերյալ կարծիք արտահայտելու համար.
գնահատվել է ֆինանսական հաշվետվության ընդհանուր ներկայացումը, կառուցվածքը և բովանդակությունը, ներառյալ՝ բացահայտումները, ինչպես նաև ֆինանսական հաշվետվության հիմքում ընկած գործարքների ու դեպքերի ճշմարիտ ներկայացումը.
բացահայտված խեղաթյուրումների վերաբերյալ Հաշվեքննիչ պալատը քրեաիրավական որակում չի տալիս և դրանց քրեաիրավական հետևանքների վերաբերյալ կանխատեսումներ չի անում:
Հաշվեքննության օբյեկտների ղեկավարներին, ի թիվս այլ հարցերի, ներկայացվել են հաշվեքննության առաջադրանքները, ինչպես նաև հաշվեքննության ընթացքում հայտնաբերված նշանակալի հարցերից, ներառյալ՝ ներքին հսկողությանը վերաբերող նշանակալի թերություններից բաղկացած հաշվեքննության արձանագրությունները, ինչպես նաև, մինչև ընթացիկ եզրակացությունների սահմանված կարգով հրապարակումը, առաջարկվել է հաշվեքննության օբյեկտների ղեկավարներին՝ արձանագրումների վերաբերյալ տրամադրել իրենց առարկություններն ու պարզաբանումները:


Եզրակացություն իրավական այլ պահանջների պահպանման վերաբերյալ

Բյուջետային հատկացումների կարգադրիչների պատասխանատվությունը
Բյուջետային հատկացումների կարգադրիչները պատասխանատու են ֆինանսատնտեսական գործունեությունն իրականացնել իրավական ակտերին, ինչպես նաև քաղաքացիաիրավական հարաբերությունների շրջանակներում կնքված այլ գործարքներով սահմանված չափանիշներին և պահանջներին համապատասխան։

Հաշվեքննիչ պալատի պատասխանատվությունը 
Հաշվեքննիչ պալատի պատասխանատվությունն է՝ պետական բյուջեի կատարման վերաբերյալ եզրակացությունում ներկայացնել տեղեկատվություն հայտնաբերված անհամապատասխանությունների վերաբերյալ։ Պետական բյուջեի կատարման վերաբերյալ եզրակացությունում օգտագործվում են համապատասխանության հաշվեքննությունների արդյունքները, որոնք ենթադրում են՝ որոշել հաշվեքննության օբյեկտի ֆինանսատնտեսական գործունեության համապատաuխանությունն իրավական ակտերին, ինչպես նաև քաղաքացիաիրավական հարաբերությունների շրջանակներում կնքված այլ գործարքներով սահմանված չափանիշներին և պահանջներին։ Հաշվեքննիչ պալատը չի հաշվեքննում հաշվեքննության օբյեկտների ֆինանսատնտեսական գործունեության համապատասխանությունը բոլոր իրավական ակտերին, ինչպես նաև քաղաքացիաիրավական հարաբերությունների շրջանակներում կնքված բոլոր այլ գործարքներով սահմանված չափանիշներին և պահանջներին։
Անհամապատասխանություններն արձանագրվել են միայն այն պետական մարմիններում, որոնք ներառված են եղել Հաշվեքննիչ պալատի 2024թ. գործունեության ծրագրի առաջին մասում։ Հայտնաբերված անհամապատասխանությունները չեն ազդում սույն եզրակացության «Անկախ հաշվեքննության կարծիք» բաժնի «Կարծիք» պարագրաֆում ներկայացված եզրահանգման վրա։ 
Հաշվեքննիչ պալատի պատասխանատվության շրջանակներում են նաև ՀՀ 2024թ. պետական բյուջեի կատարման ֆինանսական հաշվետվության վերաբերյալ եզրակացության Հաշվեքննիչ պալատի պատասխանատվությունը բաժնում ներկայացված՝ համապատասխանության հաշվեքննություններին վերաբերելի հարցերը:





	Ատոմ Ջանջուղազյան

	

	Հաշվեքննիչ պալատի նախագահ

26 մայիսի 2025 թվական

Հաշվեքննիչ պալատ
Բաղրամյան փող. 19, ք. Երևան, 
Հայաստանի Հանրապետություն

[bookmark: _Hlk167609138]2024թ. պետական բյուջեի կատարման վերաբերյալ եզրակացությունը կազմելու նպատակով, Հաշվեքննիչ պալատը 8 գերատեսչությունում[footnoteRef:5] իրականացրել է պետական բյուջեի երեք, վեց, ինն ամիսների և տարեկան կատարման 32 հաշվեքննություն։ Եզրակացությունը ձևավորվել է ՀՀ պետական բյուջեի դրամարկղային ծախսի 80.4%-ի կամ 2,376,530.15 մլն դրամի նկատմամբ հաշվեքննությունների արդյունքների հիման վրա, որոնք ամփոփված են ընթացիկ եզրակացությունում։ Վերջիններն Օրենքով սահմանված կարգով ներկայացվել են Ազգային ժողովին, Կառավարությանը, ինչպես նաև հրապարակվել Հաշվեքննիչ պալատի www.armsai.am պաշտոնական և ՀՀ հրապարակային ծանուցումների www.azdarar.am ինտերնետային կայք-էջերում (բացառությամբ 4 ընթացիկ եզրակացության[footnoteRef:6], որոնք պարունակել են օրենքով սահմանված գաղտնիք հանդիսացող տեղեկություններ): [5:  Սույն եզրակացությունում որպես գերատեսչություն են դիտարկված բյուջետային ծրագրերի միջոցառումները կատարող հանրային իշխանության մարմիններ հանդիսացող բյուջետային ստորադաս կարգադրիչները` (այսուհետև՝ կատարողներ) ղեկավարվելով Հաշվեքննիչ պալատի 22.04.22թ. N105-Լ որոշմամբ հաստատված «Պետական բյուջեի երեք, վեց, ինը ամիսների և տարեկան կատարման հաշվեքննության ուղեցույց»-ի 9-րդ կետով՝ նկատի ունենալով, որ հաշվեքննության ենթակա սկզբնական հաշվառման փաստաթղթերը գտնվում են բյուջետային ծրագիրը կատարող բյուջետային հատկացումների ստորադաս կարգադրիչների մոտ։]  [6:  Պաշտպանության նախարարության 2024թ. պետական բյուջեի երեք, վեց, ինն ամիսների և տարեկան կատարման հաշվեքննության արդյունքների վերաբերյալ ընթացիկ եզրակացությունները:] 


Եզրակացության մեջ վերաշարադրված չեն հաշվեքննությունների արդյունքների մանրամասները, որոնք սահմանված կարգով հրապարակված են: 
[bookmark: _Խեղաթյուրումներ][bookmark: _Toc167642544]Խեղաթյուրումները[footnoteRef:7] [7:  Խեղաթյուրումը ֆինանսական հաշվետվությունում գումարի, դասակարգման, ներկայացման կամ բացահայտման ու դրանց համար ֆինանսական հաշվետվությունների պատրաստման կիրառելի հիմունքներով սահմանված պահանջների միջև տարբերությունն է («Հաշվեքննիչ պալատի մասին»  օրենք հոդված 4, մաս 1, կետ 9):] 

ՀՀ 2024թ. պետական բյուջեի կատարման հաշվեքննությունների արդյունքում՝ 8 գերատեսչությունում արձանագրվել է 6 խեղաթյուրում: Խեղաթյուրումների ընդհանուր գումարը կազմել է 3,107.1 մլն դրամ կամ հաշվեքննության ենթարկված պետական բյուջեի դրամարկղային ծախսի 0.11%-ը, որը պետական բյուջեի համար նշանակալի չէ։ 
   
[bookmark: _Անհամապատասխանություններ][bookmark: _Toc167642543]Անհամապատասխանությունները[footnoteRef:8] [8:  Անհամապատասխանությունը հաշվեքննության առարկան կարգավորող իրավական ակտերով և (կամ) քաղաքացիաիրավական հարաբերությունների շրջանակում կնքված գործարքներով սահմանված պահանջների չպահպանման դեպքն է («Հաշվեքննիչ պալատի մասին» օրենք, 2024թ, հոդված 4, մաս 1, կետ 8)։] 

ՀՀ 2024թ. պետական բյուջեի կատարման 32 հաշվեքննությունների արդյունքում՝ 8 գերատեսչությունում արձանագրված անհամապատասխանությունները 83-ն են:

[bookmark: _Toc167636052][bookmark: _Toc167638856][bookmark: _Toc167639168][bookmark: _Toc167639489][bookmark: _Toc167639865][bookmark: _Toc167640092][bookmark: _Toc167640448][bookmark: _Toc167640626][bookmark: _ՀԱՇՎԵՔՆՆՈՒԹՅՈՒՆՆԵՐՈՎ_ԱՐՎԱԾ_ԱՌԱՋԱՐԿՈ][bookmark: _Toc167642548]2․2․1․ Համակարգային անհամապատասխանությունը

Առկա է անհամապատասխանություն «Հանրային հատվածի կազմակերպությունների հաշվապահական հաշվառման մասին» օրենքի 18-րդ հոդվածի 3-րդ մասով՝ «Հայաստանի Հանրապետության` որպես մեկ միասնական միավորի, ֆինանսական հաշվետվությունները պատրաստում է լիազոր մարմինը …» և 24-րդ հոդվածի 3-րդ մասով՝ «Լիազոր մարմինը սույն օրենքի 18-րդ հոդվածի 3-րդ մասով սահմանված առաջին ֆինանսական հաշվետվությունները պատրաստում է 2024 թվականի հաշվետու ժամանակահատվածի համար» սահմանված պահանջների հետ: 
Հայաստանի Հանրապետության` որպես մեկ միասնական միավորի, ֆինանսական հաշվետվությունները 2024 թվականի համար չեն պատրաստվել։ 

ԱՌԱՋԱՐԿՈՒԹՅՈՒՆՆԵՐԸ

[bookmark: _Հաշվեքննության_ենթարկված_մարմինների][bookmark: _Toc167642549] Հաշվեքննության ենթարկված մարմիններին ներկայացված առաջարկությունները
ՀՀ 2024թ. պետական բյուջեի տարեկան կատարման հաշվեքննությունների արդյունքում 8 գերատեսչությանը ներկայացվել են 48 կանխարգելիչ և ուղղիչ բնույթի առաջարկություն։ 
Եզրակացության մեջ վերաշարադրված չեն հաշվեքննությունների արդյունքների մանրամասները, որոնք սահմանված կարգով հրապարակված են: 

[bookmark: _Ֆինանսական_հաշվետվությունների_բարել][bookmark: _Toc167642550]Ֆինանսական հաշվետվողականության բարելավմանը միտված համակարգային առաջարկությունները

Առաջարկություն 1.
ՀՀ 2024 թվականի պետական բյուջեի կատարման հաշվեքննություններով պարզվել է, որ օրենսդրությամբ պետական մարմիններին վերապահված գործունեության հիմնական ոլորտներում՝ Հայաստանի Հանրապետության ակտիվների, պարտավորությունների, զուտ ակտիվների (սեփական կապիտալի) վիճակի, շարժի, գործունեության արդյունքների (հասույթների, ծախսերի) հաշվապահական հաշվառում չի վարում։ Արդյունքում, բացակայում է 2024 թվականի տարեսկզբի ու տարեվերջի դրությամբ Հայաստանի Հանրապետության ակտիվների, պարտավորությունների վիճակի, 2024 թվականի դրամական հոսքերի, ինչպես նաև պետական մարմինների գործունեության արդյունքների  վերաբերյալ օրենքով սահմանված ամբողջական  տեղեկատվությունը։
Այդ տեղեկատվության որակով է մեծապես պայմանավորվում պետական մարմինների կողմից ընդունվող կառավարչական որոշումների համապատասխանությունը հայտարարված քաղաքականության նպատակներին, որն էլ իր հերթին կանխորոշում է ինչպես հանրային հատվածում տնտեսական գործունեության արդյունքները, այնպես էլ՝ ներդրողների, մատակարարների և տեղեկատվության այլ օգտագործողների կողմից որոշումների ընդունումը։

Հաշվեքննիչ  պալատն առաջարկում է՝
· միջոցներ ձեռնարկել օրենսդրությամբ պետական մարմիններին վերապահված գործունեության հիմնական ոլորտներում՝ Հայաստանի Հանրապետության ակտիվների, պարտավորությունների հաշվապահական հաշվառումը վարելու ուղղությամբ։



Առաջարկություն  2.
Հաշվի առնելով, որ՝
· Հայաստանի Հանրապետությունում բյուջետային համակարգի հիմքում դրված սկզբունքներից է բյուջեների հրապարակայնության սկզբունքը, որը «նշանակում է` ա) հաստատված բյուջեների և դրանց կատարման մասին հաշվետվությունների պարտադիր հրապարակումը մամուլում …, բյուջեների կատարման ընթացքի վերաբերյալ տեղեկատվության մատչելիություն.»[footnoteRef:9], [9:  Հայաստանի Հանրապետության բյուջետային համակարգի մասին օրենքի 3-րդ հոդվածի 3-րդ մասի ը կետ, 8-րդ հոդվածի 8-րդ մաս:] 

· Հայաստանի Հանրապետության օրենսդրությունը նախատեսում է բյուջեների կատարման հաշվետվություններ և դրանցում պարունակվող տեղեկատվություն[footnoteRef:10], որը չի ներառվում պետական բյուջեի կատարման մասին ամենամյա հաշվետվություններում. [10:  «Գանձապետական համակարգի մասին» օրենքի 12, 16, 18-րդ հոդվածներ,  ՀՀ ֆինանսների նախարարի 2019 թվականի մարտի 13-ի N 254-Ն հրամանով նախատեսված օրինակելի ձևեր:] 


Հաշվեքննիչ պալատն առաջարկում է՝
· լրացնել պետական բյուջեի կատարման մասին տարեկան հաշվետվության կազմը[footnoteRef:11] օրենսդրությամբ սահմանված բյուջեների կատարման հաշվետվություններով[footnoteRef:12] և [11:  Հայաստանի Հանրապետության բյուջետային համակարգի մասին օրենքի 25-րդ հոդվածի 2-րդ մաս:]  [12:  Տես՝ հղում 10-ը :] 

· նախատեսել՝ բյուջեների եռամսյակային կատարման հաշվետվությունները[footnoteRef:13] պետական մարմինների կայքերում հրապարակելու պահանջ:  [13:  Տես՝ հղում 10-ը:] 

image4.png




image5.wmf

image3.jpeg




